Misiunea Secției audit intern (SAI) constă în acordarea consultanței și furnizarea asigurării obiective privind eficacitatea sistemului de control intern managerial, oferind recomandări pentru perfecționarea acestuia și contribuind la îmbunătățirea activității Ministerului Finanțelor.

SAI are funcția de desfășurare a misiunilor de audit: 1) de asigurare, care implică o analiză obiectivă a probelor pentru a formula opinii și concluzii de audit cu privire la un sistem, la o activitate sau la un proces din cadrul Ministerului Finanțelor și autorităților publice din subordine; 2) de consiliere, care au un caracter de consultare și se desfășoară la solicitarea beneficiarului misiunii, cu acordul ministrului Finanțelor.